Ministru kabineta noteikumu projekta

„Gaļas liellopu pārraudzības un snieguma pārbaudes kārtība” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Zemkopības ministrija ir sagatavojusi Ministru kabineta noteikumu projektu “Gaļas liellopu pārraudzības un snieguma pārbaudes kārtība”, lai nodrošinātu vienotu gaļas liellopu pārraudzības un snieguma pārbaudes datu reģistrēšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku audzēšanas un ciltsdarba likuma 13. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban gaļas liellopu pārraudzības nosacījumi noteikti Ministru kabineta 2015. gada 8. septembra noteikumos Nr.514 „Gaļas liellopu pārraudzības kārtība” (turpmāk – noteikumi Nr.514).  2018. gada 7. novembrī stājās spēkā jauns Dzīvnieku audzēšanas un ciltsdarba likums (Latvijas Vēstnesis, 2018, 210.nr.) (turpmāk – likums). Likuma Pārejas noteikumu 2. punkta 14. apakšpunktā noteikts, ka noteikumi Nr. 514 ar 2019. gada 1. martu zaudēs spēku, tāpēc nepieciešami jauni Ministru kabineta noteikumi ar regulējumu gaļas liellopu pārraudzībai un snieguma pārbaudei.  Zemkopības ministrija ir sagatavojusi Ministru kabineta noteikumu projektu “Gaļas liellopu pārraudzības un snieguma pārbaudes kārtība” (turpmāk – noteikumu projekts), kas aizstās noteikumus Nr.514.  Likuma 13. panta pirmā daļa paredz, ka lauksaimniecības dzīvnieku snieguma pārbaude un pārraudzība ir brīvprātīgs pasākums. Ganāmpulka īpašnieks izvēlas veikt pārraudzību vai snieguma pārbaudi savā ganāmpulkā.  Pārraudzības laikā ganāmpulkā tiks iegūti pārraudzības dati par gaļas liellopu produktivitāti. Pārraudzību izvēlas tajos ganāmpulkos, kuri ir vērsti uz produkcijas iegūšanu un par kuriem iegūtie dati tiks izmantoti produktivitātes rādītāju uzlabošanai ganāmpulkā. Ja ganāmpulka īpašnieks izvēlējies veikt pārraudzību, pārraudzības dati tiek iegūti par visiem vienā novietnē turētiem gaļas liellopiem.  Snieguma pārbaudes mērķis ir šķirnes gaļas liellopu audzētāju biedrības izstrādātās audzēšanas programmas īstenošana. Snieguma pārbaude notiks gaļas liellopu audzēšanas saimniecībās, kurām ar atzītu šķirnes gaļas liellopu audzētāju biedrību ir noslēgta vienošanās par attiecīgās audzēšanas programmas īstenošanu. Snieguma pārbaudes laikā ganāmpulkā tiks iegūti pārraudzības dati par visiem gaļas liellopiem, bet gaļas liellopu eksterjera lineārās vērtēšanas dati, kā arī dati par temperamentu tiks iegūti par gaļas liellopiem, ar kuriem īsteno audzēšanas programmu.  Pārraudzības datu ieguve gan pārraudzībā, gan snieguma pārbaudē notiek identiski.  Noteikumu projektā ir ietvertas Starptautiskās dzīvnieku pārraudzības komitejas vadlīniju (turpmāk – *ICAR*) normas attiecībā uz pārraudzības datu ieguvi, reģistrēšanu un uzskaiti par gaļas liellopiem, kā tas noteikts Eiropas Parlamenta un Padomes 2016. gada 8. jūnija Regulā (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula").  *ICAR* vadlīnijās ir noteikts, ka svariem ir jābūt pārbaudītiem. Lai izpildītu šo prasību, kā arī nodrošinātu iegūto pārraudzības datu ticamību, noteikumu projektā noteiktas prasības attiecībā uz svaru pārbaudi. Līgumus ar svaru pārbaudes institūcijām slēdz datu centrs, jo šī iestāde Latvijā nodrošina *ICAR* vadlīniju ievērošanu. Institūcijas svarus pārbauda atbilstoši datu centra līgumā noteiktajam un izvieto uz svariem uzlīmes. Gaļas liellopu dzīvmasas noteikšanai izmanto arī verificētus vidējas vai parastas precizitātes (III vai IV klases) svarus, un par šo svaru pārbaudi ganāmpulka īpašnieks datu centrā iesniedz svaru verificēšanas sertifikāta kopiju. Datu centrs ganāmpulka īpašniekam izsniedz uzlīmi un informāciju par svaru pārbaudi reģistrē datubāzē. Ganāmpulka īpašnieks nodrošina svaru pārbaudi atbilstoši uzlīmē noteiktajam termiņam.  Noteikumu projektā noteikts, ka ganāmpulkā, kurā veic pārraudzību, gaļas liellopu dzīvmasas noteikšanai līdz 2020.gada 1.janvārim var izmantot mērlenti.  Noteikumu projekta sagatavošanas mērķis ir noteikt gaļas liellopu pārraudzības un snieguma pārbaudes kārtību. Noteikumu projekts nosaka:  1) kārtību, kādā veicama gaļas liellopu pārraudzība un snieguma pārbaude;  2) pārraudzības un snieguma pārbaudes datu reģistrācijas kārtību;  3) ka Lauksaimniecības datu centrs (turpmāk – datu centrs) pārraudzības un snieguma pārbaudes datus reģistrē ciltsdarba, snieguma pārbaudes un pārraudzības informācijas datubāzē (turpmāk – datubāze), kas ietilpst datu centra pārziņā esošajā valsts informācijas sistēmā „Lauksaimniecības datu centra informācijas sistēma”.  Noteikumu projektā paredzēts, ka datu centrs ganāmpulka īpašniekam, pārraugam, vērtēšanas ekspertam un atzītai šķirnes gaļas liellopu audzētāju biedrībai nodrošina autorizētu pieeju datubāzei pārraudzībai un snieguma pārbaudei un datu apstrādei.  Pārraudzības un snieguma pārbaudes gads sākas 1.janvārī un beidzas 31.decembrī.  Noteikumu projektā noteikts, ka ganāmpulka īpašnieks nodrošina atbilstošus apstākļus pārraugam, vērtēšanas ekspertam, kā arī virspārraudzības un pārraudzības vai snieguma pārbaudes darba kontroles veicējiem, piemēram, attiecīgo gaļas liellopu pieejamību pārraudzības vai snieguma pārbaudes laikā.  Noteikumu projektā ir noteikts, ka datu centrs nodrošina gaļas liellopu ganāmpulka īpašnieku ar pārraudzības shēmām. Ganāmpulka īpašnieks sadarbībā ar pārraugu vienojas par ganāmpulka pārraudzības plānu, kurā iekļauj nosacījumus par izvēlēto ganāmpulka pārraudzības shēmu, pārraudzības datu reģistrēšanas veidlapas (turpmāk – pārraudzības uzdevums) saņemšanas veidu un par pārraudzības datu iegūšanas veidu.Attiecīgā ganāmpulka pārraudzības shēmā noteiktais ganāmpulka pārraudzības uzdevums ir iegūt konkrētus ganāmpulka pārraudzības datus. Pamatshēmu ievieš visos pārraudzībā esošos gaļas liellopu ganāmpulkos. Noteikumu projektā minēto papildshēmu un specializēto shēmu izpilde ir brīvprātīga. Papildshēmas izvēlas, lai papildus iegūtu pārraudzības datus atbilstoši savai saimnieciskajai darbībai. Piemēram, izvēloties papildshēmu “Dzīvmasas noteikšana ganību novērtēšanai”, gaļas liellopu ganāmpulka īpašniekam būs iespēja novērtēt ganību kvalitāti. Specializētās shēmas izvēlas, ja gaļas liellopu pārbauda kontrolizaudzēšanā vai gaļas liellops tiek realizēts reģistrētā dzīvnieku tirdzniecības vietā (izsolē, savākšanas centrā, tirgotāja telpās).  Noteikumu projekts paredz, ka pārraudzības un snieguma pārbaudes datu reģistrāciju nodrošina persona – pārraugs un vērtēšanas eksperts, kas saņēmis attiecīgu dokumentu atbilstoši normatīvajiem aktiem par prasībām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju.  Gaļas liellopu pārraudzības datus reģistrē pārraugs, kas ir saņēmis sertifikātu vai apliecību gaļas liellopu pārraudzībai. Snieguma pārbaudes datus reģistrē pārraugs, kas ir saņēmis sertifikātu vai apliecību gaļas liellopu pārraudzībai, un vērtēšanas eksperts, kas ir saņēmis sertifikātu gaļas liellopu vērtēšanai.  Noteikumu projektā noteikts, ka datu centrs nodrošina pārraudzības datu apstrādi, katru gadu sagatavo pārraudzības un snieguma pārbaudes datu kopsavilkumu par iepriekšējo pārraudzības un snieguma pārbaudes gadu un ievieto to savā tīmekļvietnē.  Noteikumu projekts paredz atzītai šķirnes gaļas liellopu audzētāju biedrībai nodrošināt virspārraudzību visos ganāmpulkos, kuros tiek īstenota audzēšanas programma, lai pārbaudītu gaļas liellopu pārraudzības un snieguma pārbaudes datu atbilstību noteikumu projektā un audzēšanas programmā noteiktajām prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķirnes lauksaimniecības dzīvnieku audzētāju biedrības – SIA „Latvijas Gaļas liellopu audzētāju asociācija” un SIA „Latvijas Šķirnes dzīvnieku audzētāju savienība”.  Gaļas liellopu ganāmpulku īpašnieki, kas veic pārraudzību vai snieguma pārbaudi. Pēc Lauksaimniecības datu centra datiem, gaļas liellopu pārraudzība notiek 1291 ganāmpulkā.  Personas, kas veic gaļas liellopu pārraudzības un snieguma pārbaudes datu uzskaiti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme ar SIA „Latvijas Gaļas liellopu audzētāju asociācija” un SIA „Latvijas Šķirnes dzīvnieku audzētāju savienība” pārstāvjiem. Noteikumu projekta elektroniska saskaņošana ar minētām biedrībām, Lauksaimnieku organizāciju sadarbības padomi un Zemnieku saeimu. Informācija par noteikumu projektu 14.02.2019. ievietota tīmekļa vietnē www.zm.gov.lv |
| 2. | Sabiedrības līdzdalība projekta izstrādē | Tika organizēta sanāksme ar SIA „Latvijas Gaļas liellopu audzētāju asociācija” un SIA „Latvijas Šķirnes dzīvnieku audzētāju savienība” pārstāvjiem. Par tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 3. | Sabiedrības līdzdalības rezultāti | SIA „Latvijas Gaļas liellopu audzētāju asociācija”, SIA „Latvijas Šķirnes dzīvnieku audzētāju savienība”, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs Kaspars Gerhards

Blūma 67027561

Lelde.Bluma@zm.gov.lv